لەنوو خەم دەێ وە تاڵان باخ° شێئرم
لەشــــــووند ئرمس ئەورێ نەمەنێە
بوارێدن لە ناو ئێــــــــــــڵاخ شێئرم
ئڕا کوو چی وجاخ° خۆەزێەوەیلم ؟!
پـەری شێوەێ پەریشان° شەوەیلم؟!
خێـــــــــاڵد ها لە کوو ساتێ بنووڕێ؟!
چەنێ خەم ها لە ناو ئەور° چەوەیلم
ئڕا کوو چی  شیرین° چەو کەژاڵم؟!
پـــەری زاێەێ شەوەیل° کاڵ° کاڵم
منم مەجنوونەگەێ وەیلان° لەیلی
لە وێنەێ "بەم" یەسە ویرانە هاڵم
ئــڕا کوو چی تریوەێ سەر سراوان؟!
خەزال° سەرکەش° رۊ تاش° کاوان
تمام° دەروەچەیل° بێ ت° خەمینن
ئڕا کوو چی شیرین° گوڵ لە داوان؟!
جلال کوهی
